|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/19-01/5

 URBROJ: 2137/1-04/15-21-13

 Koprivnica, 12. siječnja 2021.

**ŽUPANIJA: KOPRIVNIČKO-KRIŽEVAČKA ŽUPANIJA**

**IZMJENE I DOPUNE**

**PROGRAMA RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU KOPRIVNIČKI IVANEC**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18., 115/18. i 98/19.) i članka 8. Odluke o ustrojstvu i djelokrugu upravnih tijela Koprivničko-križevačke županije („Službeni glasnik Koprivničko-križevačke županije“ broj 18/19. i 13/20.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 12. siječnja 2021. godine, donio je

**Izmjenu i Dopunu**

**Programa raspolaganja poljoprivrednim zemljištem u vlasništvu**

**Republike Hrvatske za Općinu Koprivnički Ivanec**

**SADRŽAJ PROGRAMA**

Upravni odjel za gospodarstvo, komunalne djelatnosti i poljoprivredu donio je 23. siječnja 2019. godine Program raspolaganja poljoprivrednim zemljištem u vlasništvu Republike Hrvatske KLASA:320-02/18-01/51, URBROJ:2137/1-04/12-19-8 za Općinu Koprivnički Ivanec kojim je obuhvaćena samo k.o. Kunovec, te je na isti dobivena Suglasnost Ministarstva poljoprivrede KLASA:945-01/18-01/835, URBROJ:525-07/1789-19-4 od 13. veljače 2019.

U Program raspolaganja nije bila uvrštena k.o. Koprivnički Ivanec jer je za predmetnu k.o. provođena u tom periodu katastarska izmjera. Slijedom navedenog nakon izvršene katastarske izmjere izrađen je i prijedlog raspolaganja za k.o. Koprivnički Ivanec, te je izrađena Dopuna Programa raspolaganja poljoprivrednim zemljištem za Općinu Koprivnički Ivanec (k.o. Koprivnički Ivanec) KLASA:320-02/18-01/51, URBROJ:2137/1-04/12-19-13 od 18. listopada 2019.

 Dopisom KLASA:320-02/18-02/06, URBROJ:2137/09-20-1 od 03. veljače 2020. Općina Koprivnički Ivanec traži Izmjenu i dopunu- brisanje k.č.br. 690 k.o. Koprivnički Ivanec, a na temelju nove geodetsko- katastarske izmjere i temeljem izvansudske nagodbe koju je dostavilo Općinsko državno odvjetništvo.

 **Ministarstvo poljoprivrede dostavilo je očitovanje KLASA:945-01/18-01/835, URBROJ:525-07/0180-20-8 od 08.lipnja 2020.u kojem navode da je potrebno uvrstiti u obrazac Programa (T-1 i T-2) sveukupne površine poljoprivrednog zemljišta na području Općine Koprivnički Ivanec, odrediti maksimalnu površinu za cijelo područje općine i povećati površinu za povrat za 10%, te se slijedom navedenog i traženja Ministarstva poljoprivrede pristupilo izmjeni i dopuni Programa za područje cijele općine Koprivnički Ivanec.**

1. **Ukupna površina poljoprivrednog zemljišta u vlasništvu Općine Koprivnički Ivanec iznosi: 33,8825 hektara. (k.o Kunovec i k.o. Koprivnički Ivanec)**
2. Podaci o dosadašnjem raspolaganju

 **T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA****( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup 5 godina** | **1** | **1,2181ha** |
| **2** | **dugogodišnji zakup 50 godina** | **0** | **0ha** |
| **3** | **koncesija** | **0** | **0 ha** |
| **4** | **privremeno korištenje** | **2** | **1,9789 ha** |
|  |  |  |  |

1. Sumarni pregled površina poljoprivrednog zemljišta u vlasništvu države prema oblicima raspolaganja

 **T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **10,0986 ha** | **-** |
| **površine određene za prodaju** **- jednokratno, maksimalno** **do 25%** | **6,1574 ha** | **-** |
| **površine određene za zakup** | **17,6265 ha** | **-** |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0** | **-** |
| **površine određene za ostale namjene** **- jednokratno, maksimalno** **do 5%** | **0 ha** | **-** |

**MAKSIMALNA POVRŠINA ZA ZAKUP iznosi:1,5967 ha**.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18.,115/18. i 98/19.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 17. rujna 2020. godine, nakon proteka zakonskog roka 18. lipnja 2018. Općina Koprivnički Ivanec dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti **Prijedlog Izmjene i Dopune Programa Općine Koprivnički Ivanec za područje cijele Općine** sa prilozima na donošenje, sukladno članku 101. stavku Zakona, te je izrađena Izmjena i dopuna Programa Općine Koprivnički Ivanec ( za područje cijele općine Koprivnički Ivanec) kako slijedi: 1. Upravni odjel za gospodarstvo, komunalne djelatnosti i poljoprivredu donio je 23. siječnja 2019. godine Program raspolaganja poljoprivrednim zemljištem u vlasništvu Republike Hrvatske KLASA:320-02/18-01/51, URBROJ:2137/1-04/12-19-8 za Općinu Koprivnički Ivanec kojim je obuhvaćena samo k.o. Kunovec, te je na isti dobivena Suglasnost Ministarstva poljoprivrede KLASA:945-01/18-01/835, URBROJ:525-07/1789-19-4 od 13. veljače 2019. 2. U Program raspolaganja nije bila uvrštena k.o. Koprivnički Ivanec jer je za predmetnu k.o. provođena u tom periodu katastarska izmjera. Slijedom navedenog nakon izvršene katastarske izmjere izrađen je i prijedlog raspolaganja za k.o. Koprivnički Ivanec, te je izrađena Dopuna Programa raspolaganja poljoprivrednim zemljištem za Općinu Koprivnički Ivanec (k.o. Koprivnički Ivanec) KLASA:320-02/18-01/51, URBROJ:2137/1-04/12-19-13 od 18. listopada 2019, te je na istu tražena suglasnost ministarstva poljoprivrede. 3. Ministarstvo poljoprivrede dostavilo je očitovanje KLASA:945-01/18-01/835, URBROJ:525-07/0180-20-8 od 08.lipnja 2020.u kojem navode da je potrebno uvrstiti u obrazac Programa (T-1 i T-2) sveukupne površine poljoprivrednog zemljišta na području Općine Koprivnički Ivanec, odrediti maksimalnu površinu za cijelo područje općine i povećati površinu za povrat za 10%, te se slijedom navedenog i traženja Ministarstva poljoprivrede pristupilo izmjeni i dopuni Programa. 4. Dopisom KLASA:320-02/18-02/06, URBROJ:2137/09-20-1 od 03. veljače 2020. Općina Koprivnički Ivanec traži Izmjenu i dopunu- brisanje k.č.br. 690 k.o. Koprivnički Ivanec, a na temelju nove geodetsko- katastarske izmjere i temeljem izvansudske nagodbe koju je dostavilo Općinsko državno odvjetništvo.  5. Slijedom gore navedenog za područje cijele Općine Koprivnički Ivanec (k.o. Kunovec i k.o. Koprivnički Ivanec ), a temeljem očitavanja ministarstva izrađena je ova izmjena i dopuna Programa za Općinu Koprivnički Ivanec.**Dosadašnje raspolaganje poljoprivrednim zemljištem na području Općine Koprivnički Ivanec** Poljoprivrednim zemljištem u vlasništvu RH na području Općine Koprivnički Ivanec (k.o. Koprivnički Ivanec) raspolaže se temeljem slijedećih oblika raspolaganja: * na temelju ugovora o zakupu sklopljenog s Agencijom za poljoprivredno zemljište koristi se 1,2181 ha zemljišta,
* na temelju ugovora o zakupu na privremeno korištenje sklopljenog s Agencijom za poljoprivredno zemljište koristi se 1,9789 ha zemljišta,

Prema službeno dostavljenim podacima Državne geodetske uprave Koprivnica ukupna površina poljoprivrednog zemljišta u vlasništvu Republike Hrvatske **na području Općine Koprivnički Ivanec iznosi 33,8825 ha.**Na području Općine Koprivnički Ivanec za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je **17,6265ha**. Maksimalna površina za zakup iznosi **1,5967** ha.Za prodaju na području Općine Koprivnički Ivanec određeno je **6,1574** ha, a za ostale namjene nisu određene površine poljoprivrednog zemljišta.Na području Općine Koprivnički Ivanec nisu predviđene parcele za zakup zajedničkih pašnjaka, te ne postoje površine predviđene za zakup ribnjaka.Prema očitovanju ureda državne uprave u Koprivničko-križevačkog županiji, potrebno je osigurati za dodjelu zamjenskog poljoprivrednog zemljišta u Vlasništvu Republike Hrvatske za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine, stoga je rezervirano **10,0986** ha površine za dodjelu istog.Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Koprivnički Ivanec(k.o. Koprivnički Ivanec i k.o Kunovec), nalazi se u tablici u prilogu. Na kopiji katastarskog plana sa podlogom digitalne ortofoto karte Općine Koprivnički Ivanec prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.Na području Općine Koprivnički Ivanec ne postoji niti je predviđena izgradnja sustava javnog navodnjavanja. Sukladno očitovanju Hrvatskog centra za razminiranje Općina Koprivnički Ivanec se ne nalazi u minski sumnjivom području (MSP-u). **Napomena**-Stare katastarske čestice broj 3087/12, 3087/13, 3087/14 i 3087/16 k.o. Koprivnički Ivanec, za koje je 2017. godine sklopljen Ugovor o privremenom korištenju poljoprivrednog zemljišta u vlasništvu RH broj 32028928 nisu navedene u ovim Izmjenama i dopunama Programa raspolaganja jer su nakon provedene geodetsko-katastarske izmjere u zemljišnim knjigama evidentirane nove katastarske čestice broj 521/1, 521/2, 521/3 i 523 upisane kao privatno vlasništvo te ih korisnik iz ugovora više ne obrađuje. Također, stare katastarske čestice broj 3087/72, 3087/73, 3087/74, 3087/76, 3087/351, 3087/355, 3087/356, 3087/357, 3087/358, 3087/359, 3087/360, 3087/361, 3087/362, i 3087/363 k.o. Koprivnički Ivanec za koje je 2012. godine sklopljen Ugovor o zakupu poljoprivrednog zemljišta u vlasništvu Republike Hrvatske na području Općine Koprivnički Ivanec nisu navedene u ovim Izmjenama i dopunama Programa raspolaganja jer su nakon provedene geodetsko- katastarske izmjere sastavni dio novih katastarskih čestica broj 536 i 537 koje su u zemljišnim knjigama evidentirane kao šuma. - Stare katastarske čestice broj 6037/314 i 6040/1 k.o. Kunovec za koje je sklopljen Ugovor o privremenom korištenju poljoprivrednog zemljišta u vlasništvu Republike Hrvatske nisu navedene u ovim Izmjenama i dopunama Programa raspolaganja jer su nakon provedene geodetsko-katastarske izmjere u zemljišnim knjigama evidentirane nove katastarske čestice broj 1815 i 1824 upisane kao vlasništvo Općine Koprivnički Ivanec te privatno vlasništvo.Identifikacija katastarskih čestica Državne geodetske uprave KLASA: 936-02/2019-06/45, URBROJ: 541-15-01/6-19-2 od 15.05.2019. i KLASA: 936-02/20-06/72, URBROJ: 541-15-01/6-20-2 od 15.07.2020. u prilogu.Prilozi :* Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte Općine Koprivnički Ivanec izrađen je prema službeno dostavljenim podacima Državne geodetske uprave,
* Zemljišnoknjižni izvadci, Posjedovni listovi,
* Uvjerenja Upravnog odjela za prostorno uređenje, gradnju, zaštitu prirode, da se prema važećem Prostornom planu uređenja, predmetne kat. čestice nalaze izvan granica građevinskog područja,
* Očitovanje ureda državne uprave u Koprivničko-križevačkog županiji o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve),
* Identifikaciji katastarskih čestica Državne geodetske uprave KLASA:936-02/2019-06/45, URBROJ:541-15-01/6-19-2 od 15.05.2019.,
* Identifikaciji katastarskih čestica Državne geodetske uprave KLASA:936-02/20-06/72, URBROJ:541-15-01/6-20-2 od 15.07.2020.,
* Uvjerenja Hrvatskih šuma d.o.o., da predmetne kat. čestice nisu obuhvaćene šumskogospodarskom osnovom,
* Očitovanje Hrvatskih voda jesu li i koje predmetne čestice javno vodno dobro,
* Očitovanje Upravnog odjela za prostorno uređenje, gradnju, zaštitu prirode, jesu li predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Hrvatskog centra razminiranje o katastarskim česticama i površinama poljoprivrednog zemljišta
* Očitovanje Ministarstva poljoprivrede KLASA:945-01/18-01/835, URBROJ:525-07/0180-20-8 od 08. lipnja 2020.
* Prijedlog Programa raspolaganja poljoprivrednim zemljištem u vlasništvu Republike Hrvatske za Općinu Koprivnički Ivanec - Izmjene i dopune KLASA:320-02/18-02/06, URBROJ:2137/09-20-6 od 15. prosinca 2020.
 |

Izmjena i Dopuna Programa je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ova Izmjena i Dopuna Programa stupa na snagu nakon dobivanja suglasnosti Ministarstva poljoprivrede, te stupanjem na snagu ove Izmjene i Dopune Programa za Općinu Koprivnički Ivanec KLASA: 320-02/19-01/5, URBROJ: 2137/1-04/15-20-13, 12. siječnja 2021. prestaje važiti Program raspolaganja poljoprivrednim zemljištem u vlasništvu Republike Hrvatske za Općinu Koprivnički Ivanec KLASA:320-02/18-01/51, URBROJ:2137/1-04/12-19-8 od 23.siječnja 2019. kojim je obuhvaćena samo k.o, Kunovec, te Dopuna Programa za Općinu Koprivnički Ivanec KLASA: 320-02/18-01/51,URBROJ: 2137/1-04/12-19-13, 18. listopada 2019. kojom je obuhvaćena samo k.o. Koprivnički Ivanec, a nakon dobivenog mišljenja na ekološku mreži biti će objavljena u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU KOPRIVNIČKO-KRIŽEVAČKE ŽUPANIJE

**PROČELNIK: Marijan Štimac, dipl.oec.**